CELEX: 32016D2316
Language: sk
Date: 2016-12-16 00:00:00
Title: Vykonávacie rozhodnutie Komisie (EÚ) 2016/2316 zo 16. decembra 2016, ktorým sa mení vykonávacie rozhodnutie (EÚ) 2015/1849 o opatreniach na ochranu pred zavlečením škodlivých organizmov na územie Únie a ich rozšírením na ňom, pokiaľ ide o určité druhy zeleniny s pôvodom v Ghane

20.12.2016   
            
            
               SK
            
            
               Úradný vestník Európskej únie
            
            
               L 345/66
            
         VYKONÁVACIE ROZHODNUTIE KOMISIE (EÚ) 2016/2316
   zo 16. decembra 2016,
   ktorým sa mení vykonávacie rozhodnutie (EÚ) 2015/1849 o opatreniach na ochranu pred zavlečením škodlivých organizmov na územie Únie a ich rozšírením na ňom, pokiaľ ide o určité druhy zeleniny s pôvodom v Ghane
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 16 ods. 3 tretiu vetu,
   keďže:
   
               (1)
            
            
               Vykonávacím rozhodnutím Komisie (EÚ) 2015/1849 (2) sa zakazuje vstup rastlín (s výnimkou semien) Capsicum L., Lagenaria Ser., Luffa Mill., Momordica L. a Solanum L. s výnimkou S. lycopersicum L. s pôvodom v Ghane na územie Únie.
            
         
               (2)
            
            
               Uvedený zákaz je časovo obmedzený. Uplatňuje sa do konca roka 2016. Audit vykonaný v septembri 2016 v Ghane odhalil pretrvávajúce nedostatky v systéme, ktorý uvedená tretia krajina používa na vydávanie rastlinolekárskych osvedčení pre vývoz. Preto je vhodné uvedený zákaz predĺžiť do 31. decembra 2017.
            
         
               (3)
            
            
               Vykonávacie rozhodnutie (EÚ) 2015/1849 by sa preto malo zodpovedajúcim spôsobom zmeniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Článok 2 vykonávacieho rozhodnutia (EÚ) 2015/1849 sa nahrádza takto:
   
      „Článok 2
      Článok 1 sa uplatňuje do 31. decembra 2017.“
   
   Článok 2
   Toto rozhodnutie je určené členským štátom.
   
      V Bruseli 16. decembra 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 169, 10.7.2000, s. 1.
   
      (2)  Vykonávacie rozhodnutie Komisie (EÚ) 2015/1849 z 13. októbra 2015 o opatreniach na ochranu pred zavlečením škodlivých organizmov na územie Únie a ich rozšírením na ňom, pokiaľ ide o určité druhy zeleniny s pôvodom v Ghane (Ú. v. EÚ L 268, 15.10.2015, s. 33).